# Bakgrunn

Dette dokumentet er ment som et vedlegg til Fase 3 kontrakten, og skal fylles ut i slutten av fase 1. Dokumentet inneholder eksempler på oppsett, og refererer til NS 6430 kapittel 7 «Kontraktsbestemmelser i sparegarantifasen».

# Energientreprenørens plikter (kap 7.1)

## Gjennomføring av tiltak og kontroll

Det må utarbeides en driftsinstruks for hvert bygg, som omfatter alle aktuelle anlegg i bygget. Dette gjelder også anlegg det ikke er gjort tiltak på. Denne instruksen må inneholde:

* Kontaktpersoner hos energientreprenør
* Rutiner for daglig tilsyn
* Rutiner for vedlikehold
* Oversikt over serviceavtaler
* Luftmengder, driftstider og innstilte temperaturer på ventilasjonsanlegg (før og etter gjennomførte tiltak)
* Dagtemperaturer og senkningstemperatur for varmeanlegg (før og etter gjennomførte tiltak)
* Set-punkter for snøsmelting
* osv

|  |  |
| --- | --- |
|  | Dato levert til oppdragsgiver |
| Drifts- og vedlikeholdsinstrukser er utarbeidet og levert til oppdragsgiver |  |
| Plan for opplæring er utarbeidet, levert og godkjent |  |

# Oppdragsgivers plikter (kap 7.2)

## Drift, tilsyn, vedlikehold og service

Mal for journal over drift, samt oppdragsgivers eget vedlikehold:

Det må utarbeides en tilpasset og omforent journalmal, som stemmer med energientreprenørens drifts- og vedlikeholdsinstrukser.

## Endringer i kontraktsgjenstanden

Oppdragsgiver skal informere om alle endringer som har en vesentlig betydning for energisparegarantien. Dette kan være endring i driftstider og eller utskifting av tekniske utstyr. Endringene skal meldes i fra om på forhånd, og entreprenøren skal beregne hvor mye dette utgjør for besparelsesgarantien (både i positiv og i negativ retning). Oppdragsgiver skal godkjenne denne utregningen.

Det lages en mal hvordan dette beregnes, og denne skal hete «Mal for endring av kontraktsgjenstand», og skal vedlegges kontrakten for fase 3. Denne malen bør inneholde:

* Navn og nr på bygg og anlegg
* Type installasjon
* Beskrivelse av endring
* Tid når endringen skal gjelde fra
* Endring i kWh/år og i NOK/år (beregnes av entreprenør, og godkjennes av oppdragsgiver)